شه‌فه‌ق نیوز- وه‌و‌جووره ک ئاماره‌یل دانه‌سه نیشان، خوکوشی، دوێم علله‌ت مردن ئایمه‌یل ده دنیا.
ده ئێران، سێ‌ ئوستان زاگڕۆسی کوهگیلوویه و بوێر ئه‌حمه‌دی، ئیلام و کرماشان، ده لا ئامار خوه‌ی‌کوشتنه‌و هانه نوای گشت وڵات.
کورد و لوڕه‌یل ک بێ‌نسیون له فره چشته‌یل، ده ئاماره‌یل پڕ له دۆزه‌و نه‌هامه‌تی دانه‌سه نوا و ده ئاماره‌یل خاس خاس مانه‌سه جی.
راده‌ی سنی خوه‌ی‌کوشتن ده دنیا هاتگه نامه‌ین هێژده تا سی و نۆ ساڵان و پیاگه‌یلیش دوجار فره‌تر له ژنه‌یل خوه‌یان دکوشن.
فره له ئه‌وتنه‌ی ک خوه‌یان کوشتنه، دار داین و خوه‌ی‌تاسانن وه گووترمه و ته‌ناف، ئه‌ڔا مردن ئه‌ڵوژاردنه.
